messages: Tutvu uudislooga ja esita selle kohta üks või kaks lauset kokkuvõtteks. Vasta ainult eesti keeles!
  
  Tekst:
  
  Praegu on Eestis ravikindlustuseta umbes 90000 inimest. Tervise ja tööminister Jevgeni Ossinovski ei soovinud eilses Postimehes võimalikest muudatustest üksikasjalikumalt rääkida. Samas on kindel, et muudatusi ei hakka tegema praegune valitsus. Riigikogu sotsiaalkomisjoni esimees, sotsiaaldemokraat Helmen Kütt ütles, et ravikindlustuse laienemine kõigile annaks inimestele suurema turvatunde, kuid see ei tohi muutuda olukorraks, kus maksud jäetakse maksmata. On selge, et kui inimestel on ravikindlustus, siis nad saavad pöörduda varasemalt. Nad saavad pöörduda probleemide haiguse või mingite sümptomite ilmnedes ja hilisem, nii ravi, aga ka terviserike ja võib-olla väga rasked operatsioonid, lõikused, mis ees on saaks teha tunduvalt ennem ja ühiskonnale ka väiksema kuluga, rääkimata inimeste enda elukvaliteedist. Vabaerakonna liige ning Sotsiaalkomisjoni aseesimees Monika Haukanõmm ütles, et pooldab üldist ravikindlustust, ent sellisel juhul ei saa see tema sõnul olla täpselt samaväärne kõikidele. Kui ühiskond on selleks valmis, jõuame me ka selleni, et on olemas niinimetatud baastase, mis on riiklikult kõigile tagatud. Tuleb juurde teine tase, mis on näiteks erakindlustuse põhine, et me, igaüks hakkame ise koguma endale personaalset tervisekonto peale raha ja me saame tasuda näiteks hambaravi eest sealt. Et siin on nagu erinevaid variante, mis tuleb lihtsalt läbi arutada. Reformierakondlase maris Lauri hinnangul oleks tegu liikumisega vales suunas ehk valdavalt ühest maksust rahastatud riiklikusse. Süsteemi. Mida ma ette näen, on seda, et siis hakkab tervishoiu rahastamine sõltuma väga palju sellisest poliitilisest suvast, mida suuremaks läheb see osakaal, et noh, et kui palju riik juurde maksab, seda keerulisemaks läheb, et noh, et kas annan või ei anna, kellele ma annan, mismoodi ma annan ja mida ja see protsess muutub läbipaistmatuks. IRL-i fraktsiooni liige Tiina Kangro ütles, et üldine ravikindlustus on ühelt poolt tervitatav idee, kuid samas peab väga selgelt läbi analüüsima sellise otsuse võimaliku mõju kaasa arvatud selle, kust tuleb raha. See loomulikult vastab tõele, et kui me ühe osa inimestest ehk siis ligi kümnendiku Eesti rahvast arvame nagu meditsiiniteenuse välja, siis nende probleemid võivad kasvada nii suureks, et ühel hetkel, kui nad tulevad vältimatut abi saama, läheb see ühiskonnale väga kalliks maksma. Keskerakonna liige Marika Tuus-Laul leidis, et tegu on vajaliku ideega, aga samas tekib küsimus, kuidas leitakse sellele rahaline kate. Ühest küljest peab seda tegema kindlasti, et oleks kõigil elementaarne olemas, aga teisest küljest peab siis vaatama, kuidas rahaga saab, sellepärast et ravikindlustuse alarahastatud on ju väga teada asi.
messages: user
messages: Riigikogu sotsiaalkomisjoni liikmed on üldise ravikindlustuse sisseviimise küsimuses eri seisukohtadel.
messages: assistant